Færder nasjonalpark

Færder nasjonalpark er en nasjonalpark i Færder kommune i Vestfold fylke.Forskrift om vern av Færder nasjonalpark, Nøtterøy og Tjøme kommuner, Vestfold Parken ble opprettet 23. august 2013 for å «bevare et større naturområde med representative økosystemer ved kysten i ytre Oslofjord med særlig vekt på landskap, naturtyper, arter og geologiske forekomster på land og i sjø og som er uten tyngre naturinngrep».Færder nasjonalpark er opprettet  – miljødirektoratet.no

Parken utgjør ca. 340 km², hvorav 325 km² i sjø. Den strekker seg fra Ormøy i nord til Færder fyr i syd.Verneplan for Færder nasjonalpark i Nøtterøy og Tjøme kommuner, Vestfold fylke Ormø–Færder landskapsvernområde og en rekke naturreservat ble innlemmet i nasjonalparken ved opprettelsen.

Sandø, Bolærne, Østre Bustein og Moutmarka er viktige områder for en mangfoldig planteflora og insektfauna. Det er registrert 309 rødlistede arter i nasjonalparken, blant annet kammarimjelle og gul hornvalmue.Faktaark fra Miljødirektoratet

Øyene Store Færder og Lille Færder og det fredede Færder fyr ligger innenfor nasjonalparken. Det samme gjelder Grevestuen på Mellom Bolæren, en av Norges eldste jakthytter.  Deler av de bebodde øyene Bjerkøy, Nordre Årøy og Søndre Årøy ligger også innenfor nasjonalparken.

I Færder nasjonalpark er også sjøbunnen vernet.

Færder nasjonalparksenter er informasjonssenter for Færder nasjonalpark ligger på Verdens Ende, straks utenfor grensa til selve nasjonalparken som går gjennom Verdens Ende. 

 Referanser 

 Eksterne lenker 


 Tv-serien ARVEN om Færder nasjonalpark
 Færder nasjonalpark sin nettside
 Færder nasjonalparkFylkesmannen i Vestfold og Telemark


Kategori:Turisme i Vestfold
Kategori:Verneområder opprettet i 2013
Kategori:2013 i Norge